Maia Sandu, mesaj pentru români: „Nu dați crezare celor care vă spun că apropierea de Kremlin aduce pace și bunăstare”
Președintele Republicii Moldova, Maia Sandu, a transmis, miercuri, la recepția oferită de Cristian-Leon Țurcanu, ambasador al României în Republica Moldova, cu prilejul marcării pe 1 decembrie a Zilei Naționale a României, că „trăim vremuri care pun la încercare democrația și valorile noastre comune”. Ea de asemenea a mai spus că „nu mai vrem să fim separați”, făcând referire la „despărțirea”  de „50 de ani de granițe închise și tăceri impuse de un regim care ne-a vrut străini unul față de celălalt”.